**ΟΔΗΓΙΕΣ ΣΥΓΓΡΑΦΗΣ ΕΡΓΑΣΙΩΝ**

**Συγγραφή (πρακτικά)**

*Εξώφυλλο*: Ονοματεπώνυμο, ΑΜ, Τίτλος, Τμήμα-ΔΠΘ

*Περιεχόμενα*: Απαραίτητα, όταν χωρίζετε την εργασία σας σε κεφάλαια – μην ξεχάσετε να αντιστοιχίσετε κεφάλαια με σελίδες (άρα και να αριθμήσετε σελίδες σε όλη την εργασία).

*Κείμενο*: 10 σελίδες, διάστιχο 1.5, γραμματοσειρά 11 ή 12. Κρατήστε παραγράφους και τίτλους κεφαλαίων. ΕΛΕΓΞΤΕ για ορθογραφικά.

*Υποσημειώσεις*: με συνεχόμενη αρίθμηση στο υποσέλιδο, γραμματοσειρά 10. Π.χ.

«... όπως αναφέρει και ο ΧΧΧΧΧ1» --- 1 ΧΧΧΧΧ 1990, 56 (=σελίδες), εικ. 4, σημ. 2

*Εικόνες*: όποιος επιθυμεί να συμπεριλάβει εικόνες θα πρέπει να συντάξει *Κατάλογο εικόνων* (αμέσως μετά τα *Περιεχόμενα*) όπου θα δίνεται η αρίθμηση, η λεζάντα και η πηγή προέλευσής της εικόνας (π.χ. βιβλίο, άρθρο, ιστοσελίδα). Μην ξεχάσετε να παραπέμψετε στην εκάστοτε εικόνα εντός κειμένου, π.χ. (Εικ. 1).

*Βιβλιογραφία*: Στο τέλος, αλφαβητικά βάσει του ονόματος του συγγραφέα. Π.χ.

Παπαδοπούλου, Α. 2011. *τίτλος*. Τόπος έκδοσης: Εκδότης

Παπαδοπούλου, Α. 2012. «τίτλος άρθρου», *Τίτλος περιοδικού* 14 (= αριθμός τεύχους), 10-20 (= σελίδες)

Παπαδοπούλου, Α. 2013. «τίτλος κεφαλαίου». Στο Ονομα επιμελητή, *Τιτλος συλλογικού τόμου*, 10-25 (= σελίδες). Τόπος έκδοσης: Εκδότης

*Δικτυογραφία*: Αναφορά στην ιστοσελίδα, το τίτλο της, τον συντάκτη (αν υπάρχει) και την ημερομηνία τελευταίας πρόσβασης. Θέση: αμέσως μετά τη Βιβλιογραφία

**Συγγραφή (ουσιαστικά)**

**Φροντίστε να συζητήσετε μαζί μου εξ αρχής ώστε να σας κατευθύνω στο θέμα και να σας δώσω αρχική βιβλιογραφία.**

**ΟΧΙ** στην **αντιγραφή, λογοκλοπή και γενικά την όποια αντιεπιστημονική συμπεριφορά**. Το να βάλετε παραπομπή σε ένα κείμενο που έχετε αντιγράψει στην εργασία σας **ΔΕΝ** δικαιολογεί την πράξη σας και θεωρείται λογοκλοπή, άρα η εργασία **μηδενίζεται**.

Εκτός από το βασικό εγχειρίδιο, θα πρέπει να συμβουλευθείτε κι άλλες πηγές (**το wikipedia και blogs δεν συμπεριλαμβάνεται σε αυτές**) – σε κάθε άλλη περίπτωση αφαιρούνται βαθμοί. Για βοηθήματα βλ. Βιβλιοθήκη, eclass & CD με αρχεία αλλά και δική σας ΕΡΕΥΝΑ.

Αν η εργασία σας είναι μικρότερη των 10 σελίδων, π.χ. 5 σελίδες *καθαρό κείμενο*, φροντίστε να ανατρέξετε σε περισσότερες πηγές. Αν είναι πάνω από 15, φροντίστε να συμπτύξετε τις ιδέες σας.

**Υποβολή**

Η εργασία σας πρέπει να υποβληθεί **ως αρχείο .doc, .pdf ή .odt ΑΠΟΚΛΕΙΣΤΙΚΑ στο πεδίο ΕΡΓΑΣΙΕΣ που θα δημιουργηθεί στο eclass και εντός της προθεσμίας που θα ανακοινωθεί στο πλαίσιο της εξεταστικής Ιουνίου**.

**Βαθμολογία**

Η εργασία αποτελεί το 40% της βαθμολογίας σας στο μάθημα.

**Παρουσίαση**

Οι παρουσιάσεις θα γίνουν μετά από συνεννόηση με τον/την εκάστοτε φοιτητή/-τρια και ακολουθούν το πρόγραμμα που θα συνταχθεί – σίγουρα μέσα στον Μάιο. Αντιστοιχεί στο 30% της βαθμολογίας.